Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 183

19. Cikk Értesítések, címek A felek között az elõbbiek értelmében lehetséges bármilyen értesítés és megállapodás írásbeli közlés formájában teendõ, világos utalással az intézkedés számára és megnevezésére. Az ilyen értesítések és megállapodások levél útján eszközlendõk a kézhezvételre jogosult félnek, az említett fél által megnevezett címre megküldve. Sürgõs esetekben telefax, távirati vagy telexközlés is megengedhetõ, s érvényes eljárásnak tekintendõ, amennyiben levél útján azonnal megerõsítést nyer. A címek a finanszírozási emlékeztetõben vannak részletezve. „B” melléklet Választottbírósági eljárás A Szerzõdõ Felek közötti bárminemû vita, amely a keretmegállapodásból vagy valamely finanszírozási emlékeztetõbõl következik, s amely nem került rendezésre a finanszírozási emlékeztetõre vonatkozó Általános Feltételek 18. Cikkében lefektetett eljárások alkalmazásával, elbírálás céljából az alábbi eljárásnak megfelelõen választottbíróság elé utalandó. Az ilyen választottbírósági eljárásban felekként egyrészt a Kedvezményezett, másrészt a Bizottság szerepelnek. A választottbíróság az alábbiak szerint kinevezett három választottbíróból áll: — egy választottbírót a Kedvezményezett nevez ki, — a másik választottbírót a Bizottság nevezi ki, — a harmadik választottbírót (a továbbiakban olykor döntõbírónak nevezve) megegyezés alapján a két fél nevezi ki, ha pedig nem tudnak megegyezni, akkor az Egyesült Nemzetek Fõtitkára nevezi ki. Ha valamelyik fél nem nevez ki választottbírót, azt a döntõbíró nevezi ki. Amennyiben a jelen rendelkezés szerint megválasztott valamely választottbíró lemondana, elhalálozna vagy képtelen lenne eljárni, másik választottbíró kerül kinevezésre ugyanúgy mint az a választottbíró, akinek a helyére kerül; s az utód rendelkezik mindazokkal a jogokkal és kötelezettségekkel, amelyekkel az eredetileg megválasztott bíró is rendelkezett. „C” melléklet Finanszírozási emlékeztetõ Az Európai Közösségek Bizottsága (a továbbiakban: Bizottság) amely az Európai Gazdasági Közösség (a továbbiakban: Közösség) nevében és helyett jár el egyrészrõl, és a Magyar Köztársaság Kormánya (a továbbiakban: Kedvezményezett) másrészrõl, a következõkben állapodtak meg: Az alábbi 1. Cikkben hivatkozott intézkedés a Közösség költségvetési eszközeibõl kerül megvalósításra és finanszírozásra, a jelen emlékeztetõben lefektetett rendelkezések szerint. A technikai, jogi és adminisztratív keretet, amelyen belül az alábbi 1. Cikkben hivatkozott intézkedés végrehajtandó, a Bizottság és a Kedvezményezett közötti Keretmegállapodáshoz mellékelt Általános Feltételek részletezik, kiegészítve a jelen Emlékeztetõ feltételeivel és az ahhoz csatolt Speciális rendelkezésekkel.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes